b'\n_START_ARTICLE_\nOkeaninis eskortininkas\n_START_PARAGRAPH_\nOkeaninis eskortininkas (angl. Ocean escort; kodas DE)\xc2\xa0\xe2\x80\x93 buv\xc4\x99s JAV Karinio j\xc5\xabr\xc5\xb3 laivyno karo laiv\xc5\xb3 tipas, atsirad\xc4\x99s i\xc5\xa1 Antrojo pasaulinio karo laik\xc5\xb3 laiv\xc5\xb3 tipo minininkai eskortininkai. \xc5\xa0ie laivai buvo skirti veikti konvoj\xc5\xb3 palydose kaip prie\xc5\xa1povandeniniai laivai. Jie buvo numatyti gaminti karo atveju prasid\xc4\x97jus mobilizacijai arba kaip pigios gamybos karo laivai taikos metais._NEWLINE_\xc5\xa0io tipo karo laiv\xc5\xb3 korpus\xc5\xb3 kodas buvo DE, perimtas i\xc5\xa1 Antrojo pasaulinio karo laik\xc5\xb3, kai \xc5\xa1is kodas rei\xc5\xa1k\xc4\x97 minininkus eskortininkus. Iki 1975\xc2\xa0m. bir\xc5\xbeelio 30 d. kodu DE buvo \xc5\xbeymimi okeaniniai eskortininkai, skirti kovai su povandeniniais laivais, o kodu DEG\xc2\xa0\xe2\x80\x93 raketiniai okeaniniai eskortininkai, skirti kovai su aviacija ir ginkluoti trumpo nuotolio prie\xc5\xa1l\xc4\x97ktuvin\xc4\x97mis raketomis RIM-24 Tartar._NEWLINE_Po to pervadinti \xc4\xaf fregatas (kodas FF) ir raketines fregatas (kodas FFG), kad pavadinimas labiau atitikt\xc5\xb3 kit\xc5\xb3 valstybi\xc5\xb3 laiv\xc5\xb3 tip\xc5\xb3 klasifikacijas.'